OpenLLM-France/wikimedia huggingface dataset:
# Mata de Matha

Mata de Matha, morta entre 1270 i 1273, fou vescomtessa de Marsan del 1251 a la seva mort, i filla de Bosó de Matha, senyor de Conyac, i de Peronella de Comenge, comtessa de Bigorra i vescomtessa de Marsan. Fou muller de Gastó VII de Bearn.

## Biografia

Tal com s'havia pactat, va succeir a la seva mare el 1251 en el vescomtat de Marsan, mentre que la seva germanastra Alix o Alícia de Montfort la va succeir a Bigorra. El comtat de Bigorra estava usurpat i era reivindicat per Simó V de Montfort, comte de Leicester i governador de la Guiena, a qui Peronella havia confiat el govern al final de la seva vida, però que s'havia afanyat a considerar-lo una donació. Mata i el seu marit Gastó VII de Bearn van ajudar militarment Alix/Alícia i després el seu fill, Esquivat de Chabanès, contra Simó de Montfort i aconseguiren fer fracassar les pretensions de l'usurpador. Per evitar tenir una província en revolta, el rei Enric III d'Anglaterra va cridar a Simó i el va apartar de la zona.
Després, Gastó de Montcada va atacar el 1256 Esquivat de Chabanès, que no volia cedir els béns que Mata posseïa a Bigorra. Va assetjar Tarba, però el príncep Eduard I d'Anglaterra els va imposar la pau.
Cap document no menciona la mort de Mata. En el moment de les esposalles de la seva filla Guillema, el 1270, era encara viva, però el seu marit ja era vidu i es casava de nou amb Beatriu de Savoia el 2 d'abril del 1273.

## Matrimoni i fills

Es casà entre 1245 i 1250 amb Gastó de Montcada, VII de Bearn (1225 † 1290) vescomte de Bearn, i va donar a llum a:
* Constança († 1310), vescomtessa de Marsan i comtessa titular de Bigorra, casada el 23 de març del 1260 amb Alfons d'Aragó († 26 mars 1260); el 15 de maig del 1269 amb Enric de Cornualla (1235 † 1271); i el 1279 amb Aimó II, comte de Ginebra († 1280).
* Margarida (+ 1319), vescomtessa de Bearn, casada el 1252 amb Roger Bernat III, comte de Foix.
* Mata (+ després del 1317), casada el 1260 amb Guerau VI, comte d'Armanyac, vescomtessa de Gabarret (Gabardà) i Brulhes.
* Guillema († 1309), promesa el 1270 (anul·lació el 1281) a Sanç IV de Castella (1258 † 1295), rei de Castella, després casada el 1291 amb Pere d'Aragó (1275 † 1296).

## Bibliografia

* Chritine Bonneton Editeur, Bigorre, 1988, París ISBN 2-86253-081-6.
* Biografies medievals:
** Peronella de Bigorra.
** Gastó VII de Bearn.
* Foundation for Medieval Genealogy :
** Comtes de Bigorre.
** Gastó VII de Bearn.

## Notes i referències

* ↑ fill de Jaume el Conqueridor, rei a Catalunya i rei d'Aragó, i d'Elionor de Castella.
* ↑ fill de Ricard de Cornualla i d'Isabel Maréchal.
* ↑ fill de Pere el Gran, rei d'Aragó, i de Constància de Hohenstaufen
# Jean De Backer

Jean De Backer va ser un waterpolista belga que va competir a cavall del segle xix i el segle xx. El 1900 va prendre part en els Jocs Olímpics de París, on va guanyar la medalla de plata en la competició de waterpolo, tot formant part del Brussels Swimming and Water Polo Club.

## Referències

* ↑ «Jean De Backer Olympic Results». sports-reference.com. Arxivat de l'original el 14 de desembre 2012. [Consulta: 20 octubre 2015].
# In Trance

In Trance és el tercer àlbum d'estudi del grup de Heavy Metal alemany Scorpions, produït per Dieter Dierks.
La versió original de la caràtula del disc clarament mostrava un dels pits de la model, el que va causar una gran controvèrsia, per això es va optar per posar-hi ombra en aquest detall perquè no fos visible en les següents versions del disc. Aquesta va ser la primera de les moltes caràtules d'àlbums de Scorpions que van ser censurades.

## Llista de cançons

* "Dark Lady" – 3:25 (U. Roth)
* "In Trance" – 4:42 (R. Schenker/K. Meine)
* "Life's Like a River" – 3:50 (U. Roth/R. Schenker/C. Fortmann)
* "Top of the Bill" – 3:22 (R. Schenker/K. Meine)
* "Living & Dying" – 3:18 (R. Schenker/K. Meine)
* "Robot Man" – 2:42 (R. Schenker/K. Meine)
* "Evening Wind" – 5:02 (U. Roth)
* "Sun in My Hand" – 4:20 (U. Roth)
* "Longing for Fire" – 2:42 (R. Schenker/U. Roth)
* "Night Lights" – 3:14 (U. Roth)

## Personal

* Klaus Meine - Cantant
* Uli Jon Roth - Guitarra
* Rudolf Schenker - Guitarra
* Francis Buchholz - Baix
* Rudy Lenners - Bateria

## Convidat

* Achim Kirschning - teclat

## Referències

* ↑ La caràtula d'una recopilació

## Enllaços externs

* (anglès) (alemany) Web oficial Arxivat 2012-06-18 a Wayback Machine.
# Batalla de Clídion

La batalla de Clídion, dita igualment batalla de Belassitsa, fou un fet d'armes esdevingut prop de Kliutx (al sud-oest de l'actual Bulgària) el 29 de juliol del 1014 entre l'Imperi Romà d'Orient i l'Imperi Búlgar.

## Antecedents

Va ser la culminació de la lluita gairebé mig segle entre l'emperador romà d'Orient Basili II i l'emperador búlgar Samuel de Bulgària al final del segle x i principis del segle xi. El resultat va ser una victòria decisiva de l'Imperi Romà d'Orient.

## Batalla

La batalla va tenir lloc a la vall entre les muntanyes de Belassitsa i Ograjden, prop de la moderna ciutat búlgara de Kliutx. La trobada decisiva es va produir el 29 de juliol amb un atac a la part posterior per una força sota el general romà d'Orient Nicèfor Xífies, que s'havia infiltrat en les posicions búlgares. La batalla consegüent va ser una gran derrota per als búlgars. Els soldats búlgars van ser capturats i cegats per ordre de Basili II, que posteriorment seria conegut com a «matabúlgars». Samuel va sobreviure a la batalla, però va morir dos mesos més tard d'un atac al cor, segons sembla, provocat per la vista dels seus soldats cecs.

## Conseqüències

Encara que el compromís no va significar la fi del Primer Imperi Búlgar, la Batalla de Clídion va reduir la seva capacitat de resistir els avenços romans d'Orient i es pot considerar la trobada crucial de la guerra amb l'Imperi Romà d'Orient. Els hereus de Samuel no van poder repel·lir l'avanç romà d'Orient i, en 1018, l'Imperi búlgar va ser finalment destruït per Basili II.

## Notes

* ↑ Conegut igualment pel nom anacrònic de Imperi Bizantí.

## Referències

* ↑ Holmes, Catherine. Basil II and the Governance of Empire (976-1025). Oxford University Press, 2005. ISBN 0199279683.
* ↑ Crampton, R. J.. A Short History of Modern Bulgaria (en anglès). CUP Archive, 1987, p. 4. ISBN 0521273234.
# Vela als Jocs Olímpics d'estiu de 1972

Als Jocs Olímpics d'Estiu de 1972 celebrats a la ciutat de Múnic (en aquells moments República Federal d'Alemanya) es disputaren sis proves de vela, una més que en l'edició anterior. La competició se celebrà entre els dies 29 d'agost i el 8 de setembre de 1972 a la costa de la ciutat de Kiel.
Hi participaren un total de 323 regatistes, tots homes, de 42 comitès nacionals diferents.

## Resum de medalles

| Prova | Or | Argent | Bronze |
| Dragon Detalls | AustràliaJohn Cuneo Thomas Anderson John Shaw | RDAPaul Borowski Konrad Weichert Karl-Heinz Thun | Estats UnitsDonald Cohan Charles Horter John Marshall |
| Flying Dutchman Detalls | Regne UnitRodney Pattisson Christopher Davies | FrançaYves Pajot Marc Pajot | RFAUllrich Libor Peter Naumann |
| Finn Detalls | Serge Maury | Ilias Khatzipavlis | Viktor Potapov |
| Soling Detalls | Estats UnitsHarry Melges William Bentsen William Allen | SuèciaStig Wennerström Bo Knape Stefan Krook | CanadàDavid Miller John Ekels Paul Cote |
| Star Detalls | AustràliaDavid Forbes Scott Anderson | SuèciaPelle Pettersson Stellan Westerdahl | RFAWilhelm Kuhweide Karsten Meyer |
| Tempest Detalls | Unió SovièticaValentyn Mankin Vitaliy Dyrdyra | Regne UnitAlan Warren David Hunt | Estats UnitsGlenn Foster Peter Dean |

## Medaller

| Posició | País | | | | Total |
| 1 | Austràlia | 2 | 0 | 0 | 2 |
| 2 | França | 1 | 1 | 0 | 2 |
| 2 | Regne Unit | 1 | 1 | 0 | 2 |
| 4 | Estats Units | 1 | 0 | 2 | 3 |
| 5 | Unió Soviètica | 1 | 0 | 1 | 2 |
| 6 | Suècia | 0 | 2 | 0 | 2 |
| 7 | Grècia | 0 | 1 | 0 | 1 |
| 7 | RDA | 0 | 1 | 0 | 1 |
| 9 | RFA | 0 | 0 | 2 | 2 |
| 10 | Canadà | 0 | 0 | 1 | 1 |
# Mekongina bibarba

Mekongina bibarba és una espècie de peix cipriniforme de la família dels ciprínids.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: el Vietnam.

## Referències

* ↑ Fowler H. W., 1937. Zoological results of the third De Schauensee Siamese Expedition. Part VIII,--Fishes obtained in 1936. Proc. Acad. Nat. Sci. Phila. v. 89. 125-264.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Livàdia

«Livàdia o Livadia» té aquests significats:
* Livàdia (Crimea), petita ciutat de República Autònoma de Crimea a 3 km a l'oest de Ialta
* Palau de Livàdia, lloc d'estiueig de Nicolau II l'últim tsar de Rússia a Livàdia (República Autònoma de Crimea)
* Livàdia o Levàdia, ciutat a Beòcia, Grècia
# Blancahòrt

Blancahòrt (en francès Blanquefort) és un municipi francès situat al departament de la Gironda i a la regió de la Nova Aquitània. Dins del seu terme es troba el Castell de Blancahòrt.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 080 | 2 003 | 1 747 | 1 971 | 2 074 | 2 052 | 1 995 | 2 175 | 2 274 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 325 | 2 498 | 2 727 | 2 747 | 2 747 | 2 879 | 3 032 | 3 004 | 2 957 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 838 | 2 653 | 2 641 | 2 448 | 2 576 | 2 636 | 2 715 | 3 685 | 4 362 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 4 017 | 4 671 | 6 918 | 9 972 | 12 843 | 13 901 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-1998 | Jean-Pierre Delhomme | Divers droite |
| 1998-2001 | Louis Fournier | UDF |
| 2001- | Vincent Feltesse | PS |

## Referències

* ↑ Toponímia occitana
# Mitridates III d'Ibèria

Mitridates o Mirdat III d'Ibèria (en georgià: მირდატ III) fou un rei d'Ibèria i diarca (vers 370-378) de la dinastia dels Cosròides.
Segons la Crònica georgiana que li atribueix un regnat de 15 anys, Mirdat (Mihrdat) III va succeir al seu pare Varaz Bakur I (Aspagur II, el «Aspacoures» de l'historiador romà contemporani Ammià Marcel·lí.
Alguns historiadors creuen que l'acord de partició de vers el 370 fou cosa seva, però d'altres pensen que encara vivia el seu pare. Segons Marcel·lí, Aspagur seguia governant el 378 però podria no haver sabut de la mort del rei. Mitridates hauria governat com a diarca d'Ibèria, a la part oriental del regne i sota protectorat persa sassànida. Un fill o germà de Mitridates era ostatge a la cort persa en garantia de la seva obediència.
Després del 378 els perses van conquistar el regne occidental a Saurmag II d'Ibèria, i haurien cedit la totalitat a Mitridates III; aquest hauria regnat fins vers el 380 i va tenir com a successor al seu fill Varaz Bakur II (Aspagur III).

## Notes

* ↑ Vitra, probablement fill d'Aspagur II

## Referències

* Marie-Félicité Brosset, Histoire de la Géorgie depuis l'Antiquité jusqu’au XIXe siècle, vol. 1-7, Sant Petersbourg, 1848-58
# Jean Margraff

Jean Alphonse Margraff (Graçay, 17 de febrer de 1876 - Lunéville, 11 de febrer de 1959) va ser un tirador d'esgrima francès que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa d'esgrima. En la competició de sabre per equips guanyà la medalla de plata, mentre en la de sabre individual quedà eliminat en sèries.

## Referències

* ↑ «Jean Margraff Olympic Results». sports-reference.com. Arxivat de l'original el 26 d'octubre 2012. [Consulta: 4 setembre 2017].
# Glory Alozie

Glory Alozie (Amator, Nigèria 1977) és una atleta nigeriana, nacionalitzada espanyola, especialitzada en 100 metres tanques.

## Biografia

Va néixer el 30 de desembre de 1977 a la ciutat d'Amator, població situada a Nigèria. El 6 de juny de 2001 va adquirir la nacionalitat espanyola.

## Carrera esportiva
### Amb Nigèria

Va participar, als 22 anys, en els Jocs Olímpics d'Estiu de 2000 realitzats a Sydney (Austràlia), on en representació de Nigèria va aconseguir guanyar la medalla de plata en la prova dels 100 metres tanques quedant per darrere de la kazhak Olga Xixíguina. També participà en la prova dels relleus 4x100 metres, on finalitzà en setè lloc, guanyant aíx un diploma olímpic.
Al llarg de la seva carrera amb Nigèria guanyà sengles medalles de plata en el Campionat del Món d'atletisme, dues medalles d'or en el Campionat d'Àfrica i una medalla en el Campionat del Món d'atletisme en pista coberta.

### Amb Espanya

Membre del València Terra i Mar, va participar en els Jocs Olímpics d'Estiu de 2004 realitzats a Atenes (Grècia), on fou eliminada en semifinals de la prova dels 100 metres tanques.
Al llarg de la seva carrera esportiva amb Espanya ha guanyat dues medalles en el Campionat del Món d'atletisme en pista coberta, totes elles de plata, i una medalla en el Campionat d'Europa d'atletisme.

## Enllaços externs

* (anglès) www.iaaf.org - Glory Alozie
# Jim Osborne

Jim Osborne (Honolulu, Hawaii, 1 de febrer de 1945) és un extennista professional estatunidenc. En el seu palmarès s'hi troben set títols de dobles i la disputa d'un sol torneig individual.
Va participar en els Jocs Olímpics de Ciutat de Mèxic (1968), on el tennis fou esport de demostració i exhibició. En el seu cas, només va participar en les tres proves de demostració: individual, dobles masculins junt a James McManus i dobles mixts amb Jane Bartkowicz com a parella. Només en la prova de dobles mixts va aconseguir una medalla olímpica, sent de bronze.

## Enllaços externs

* Jim Osborne a l'ATP (anglès)
* Jim Osborne a la Federació Internacional de Tennis (anglès)
* Jim Osborne a la Copa Davis (anglès)
# Vela als Jocs Olímpics d'Estiu de 1980

Als Jocs Olímpics d'Estiu de 1980 celebrats a la ciutat de Moscou (Unió Soviètica) es disputaren sis proves de vela, totes sis en categoria mixta. La competició se celebrà entre els dies 21 i 29 de juliol de 1980 a la badia de la ciutat de Tallinn a la mar Bàltica.
Hi participaren un total de 156 regatistes, entre ells una única dona, de 23 comitès nacionals diferents.

## Resum de medalles

| Prova | Or | Argent | Bronze |
| Classe 470 Detalls | BrasilMarcos Soares Eduardo Penido | RDAJorn Borowski Egbert Swensson | FinlàndiaJouko Lindgrén Georg Tallberg |
| Classe Finn Detalls | Esko Rechardt | Wolfgang Mayrhofer | Andrei Balashov |
| Classe Flying Dutchman Detalls | EspanyaAlejandro Abascal Miguel Noguer | IrlandaDavid Wilkins James Wilkinson | HongriaSzabólcs Detre Zsolt Detre |
| Classe Soling Detalls | Dinamarca Valdemar Bandolowski Erik Hansen Poul Jensen | Unió SovièticaAlexandr Budnikov Boris Budnikov Nikolay Poliakov | GrèciaTasos Boudouris Tasos Gavrilis Aristidis Rapanakis |
| Classe Star Detalls | Unió SovièticaValentyn Mankin Aleksandr Muzychenko | ÀustriaKarl Ferstl Hubert Raudaschl | ItàliaGiorgio Gorla Alfio Peraboni |
| Classe Tornado Detalls | BrasilLars Sigurd Bjorkström Alexandre Welter | DinamarcaPeter Due Per Kjærgaard | SuèciaGoran Marstrom Jorgen Ragnarsson |

## Medaller

| Posició | País | | | | Total |
| 1 | Brasil | 2 | 0 | 0 | 2 |
| 2 | Unió Soviètica | 1 | 1 | 1 | 3 |
| 3 | Dinamarca | 1 | 1 | 0 | 2 |
| 4 | Finlàndia | 1 | 0 | 1 | 2 |
| 5 | Espanya | 1 | 0 | 0 | 1 |
| 6 | Àustria | 0 | 2 | 0 | 2 |
| 7 | Irlanda | 0 | 1 | 0 | 1 |
| 7 | RDA | 0 | 1 | 0 | 1 |
| 9 | Grècia | 0 | 0 | 1 | 1 |
| 9 | Hongria | 0 | 0 | 1 | 1 |
| 9 | Itàlia | 0 | 0 | 1 | 1 |
| 9 | Suècia | 0 | 0 | 1 | 1 |
# Jeanne Beauprey

Jeanne Beauprey (Anaheim, 21 de juny de 1961) va ser una jugadora de voleibol estatunidenca que va competir durant les dècades de 1980 i 1990.
El 1984 va prendre part en els Jocs Olímpics de Los Angeles, on guanyà la medalla de plata en la competició de voleibol. Posteriorment, fins al 1997, va jugar a voleibol platja.

## Referències

* 1 2 «Jeanne Beauprey Olympic Results». sports-reference.com. Arxivat de l'original el 4 de novembre 2012. [Consulta: 22 maig 2019].
# Cho Ho-sung

    En aquest nom coreà, el cognom és Cho.
Cho Ho-sung (en coreà 조호성; Seül, 15 de juny de 1974) és un ciclista sud-coreà, especialista en la pista on ha guanyat una medalla als Campionat del Món de Puntuació i altres als Jocs Asiàtics. Ha participat en tres Jocs Olímpics.

## Palmarès en pista

* 1995
** Campió asiàtic en Cursa d'eliminació
* 1998
** Medalla d'or als Jocs Asiàtics en Persecució per equips
* 2001
** Campió asiàtic en Cursa d'eliminació
** Campió asiàtic en Puntuació
** Campió asiàtic en Persecució per equips
* 2002
** Medalla d'or als Jocs Asiàtics en Puntuació
** Medalla d'or als Jocs Asiàtics en Madison
* 2005
** Campió asiàtic en Keirin
* 2010
** Medalla d'or als Jocs Asiàtics en Persecució per equips
** Campió asiàtic en Òmnium
** Campió asiàtic en Puntuació
** Campió asiàtic en Persecució per equips
* 2011
** Campió asiàtic en Òmnium
* 2013
** Campió asiàtic en Scratch
** Campió asiàtic en Puntuació
* 2014
** Campió asiàtic en Scratch

### Resultats a la Copa del Món

* 2000
** 1r a Torí, en Puntuació
* 2001
** 1r a Pordenone, en Puntuació

## Palmarès en ruta

* 2001
** Vencedor de 3 etapes al Tour de Corea
* 2002
** Vencedor d'una etapa a la Volta al llac Qinghai
** Vencedor d'una etapa al Tour de Corea
* 2003
** Vencedor de 3 etapes al Tour de Corea
* 2009
** 1r al Tour de Seül
* 2011
** Vencedor de 3 etapes al Tour de Tailàndia
* 2013
** Vencedor de 2 etapes al Tour de Tailàndia
** Vencedor d'una etapa al Tour de Corea

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Hípica als Jocs Olímpics d'estiu de 1984

Als Jocs Olímpics d'Estiu de 1984 celebrats a la ciutat de Los Angeles (Estats Units d'Amèrica) es disputaren sis proves d'hípica: doma clàssica, concurs complet i salts, tant en categoria individual com per equips. La competició es desenvolupà entre els dies 29 de juliol i 10 d'agost de 1984 al Parc de Santa Anita.
Hi participaren un total de 157 genets, 110 homes i 47 dones, de 30 comitès nacionals diferents.

## Resum de medalles

| Prova | Or | Argent | Bronze |
| Doma clàssica individual Detalls | Reiner Klimke amb Ahlerich | Anne Jensen-Tornblad amb Marzog | Otto Hofer amb Limandus |
| Doma clàssica per equips Detalls | RFAReiner Klimke amb Ahlerich Uwe Sauer amb Montevideo Hubert Krug amb Muscadeur | SuïssaOtto Hofer amb Limandus Christine Stueckelberger amb Tansanit Amy De Bary amb Aintree | SuèciaUlla Hakansson amb Flamingo Louise Nathorst amb Inferno Ingamay Bylund amb Aleks |
| Concurs complet individual Detalls | Mark Todd amb Charisma | Karen Stives amb Ben Aurthur | Virginia Leng amb Priceless |
| Concurs complet per equips Detalls | Estats UnitsMichael Plumb amb Blue Stone Karen Stives amb Ben Arthur Torrance Fleischmann amb Finvarra Bruce Davidson amb JJ Babu | Regne UnitVirginia Leng amb Priceless Ian Stark amb Oxford Blue Diana Clapham amb Windjammer Lucinda Green amb Regal Realm | RFABettina Overesch amb Peacetime Burkhard Tesdorpf amb Freedom Claus Erhorn amb Fair Lady Dietmar Hogrefe amb Foliant |
| Salts d'obstacles individual Detalls | Joseph Fargis amb Touch of Class | Conrad Homfeld amb Abdullah | Heidi Robbiani amb Jessica V |
| Salts d'obstacles per equips Detalls | Estats UnitsJoseph Fargis amb Touch of Class Conrad Homfeld amb Abdullah Leslie Howard amb Albany Melanie Smith amb Calypso | Regne UnitMichael Whitaker amb Overton Amanda John Whitaker amb Ryans Son Steven Smith amb Shining Example Timothy Grubb amb Linky | RFAPaul Schockemöhle amb Deister Peter Luther amb Livius Franke Sloothaak amb Farmer Fritz Ligges amb Ramzes |

## Medaller

| Posició | País | | | | Total |
| 1 | Estats Units | 3 | 2 | 0 | 5 |
| 2 | RFA | 2 | 0 | 2 | 4 |
| 3 | Nova Zelanda | 1 | 0 | 0 | 1 |
| 4 | Regne Unit | 0 | 2 | 1 | 3 |
| 5 | Suïssa | 0 | 1 | 2 | 2 |
| 6 | Dinamarca | 0 | 1 | 0 | 1 |
| 7 | Suècia | 0 | 0 | 1 | 1 |
# Georg von Braun

Georg Gustaf Wilhelm von Braun (Istrum, Skara, 21 de març de 1884 – Täby, 23 d'agost de 1972) va ser un genet suec que va competir a començaments del segle xx. Era el pare del regatista olímpic Detlow von Braun.
El 1920 va prendre part en els Jocs Olímpics d'Anvers, on va disputar dues proves del programa d'hípica. En la prova del concurs complet per equips, amb el cavall Diana, guanyà la medalla d'or, mentre en el concurs complet individual fou vuitè.
Quatre anys més tard, als Jocs de París disputà dues proves del programa d'hípica. En els salts d'obstacles individual fou dinovè, alhora que fou el pitjor dels quatre genets suecs en prendre part en aquesta prova. Això va fer que no se li atorgués la medalla d'or en la prova de salts d'obstacles per equips.
Von Braun va començar la seva formació militar el 1904 i des del 1906 va servir a la Gotland Artillery Corps. Entre 1920 i 1921 va treballar breument com a agent adjunt a l'ambaixada sueca de Londres. El 1930, sent capità, va ser transferit al Regiment d'Artilleria de Karlsborg, i el 1933 al Regiment d'Artilleria de Göta. El 1942 s'incorporà al Regiment de Reserva Aèria de Estocolm i es va retirar com a coronel el 1950.

## Referències

* 1 2 3 4 «Georg von Braun Olympic Results». sports-reference.com. Arxivat de l'original el 21 de setembre 2011. [Consulta: 14 octubre 2017].
# Shekhar Mehta

Shekhar Mehta (Kampala, Uganda, 20 de juny de 1945 - Londres, Anglaterra, 12 d'abril de 2006) va ser un pilot de ral·lis de naixement ugandès però nacionalitat esportiva keniana. Guanyador en cinc ocasions del Ral·li Safari al Campionat Mundial de Ral·lis i guanyador del Campionat africà de ral·lis de 1981.

## Trajectòria

Va néixer a Uganda, però la seva família va emigrar a Kenya l'any 1963, adoptant ell la nacionalitat keniata alhora de competir.
Comença a competir a finals dels anys 60 i principis dels 70 a diferents ral·lis africans, realitzant també de forma puntual alguna prova del Campionat d'Europa de Ral·lis i del Campionat Mundial de Ral·lis.
Va guanyar el Ral·li Safari cinc vegades entre 1973 i 1980, esdevenint el pilot amb més victòries en aquesta prova dins del Campionat Mundial. També esdevé guanyador del primer Campionat africà de ral·lis l'any 1981, un any on també aconsegueix el seu millor resultat a la classificació final del Campionat Mundial de Ral·lis al finalitzar en un cinquè lloc gràcies a la victòria al Ral·li Safari i els podis aconseguits amb el segon lloc al Ral·li de l'Argentina i el tercer lloc al Ral·li Costa d'Ivori.
La temporada 1984 guanya el Campionat de Kenya de Ral·lis, aconseguint tres victòries parcials al llarg del campionat.
Mehta es retira de la competició l'any 1986 després d'un greu accident al Ral·li dels Faraons a Egipte. Després de la seva retirada ocupà diferents càrrecs administratius a la FIA, esdevenint President de la comissió de Ral·li l'any 1997 i l'any 2004 va ser reelegit com a President del Mundial de Ral·lis després de la renúncia de Jacques Regis, l'anterior home en el càrrec que ja havia ocupat Mehta.
Va morir a Londres d'hepatitis el 12 d'abril de 2006, a l'edat de 61 anys.

## Victòries al WRC

| | Ral·li | Any | Copilot | Cotxe |
| 1 | Ral·li Safari | 1973 | Lofty Drews | Datsun 240Z |
| 2 | Ral·li Safari | 1979 | Mike Doughty | Datsun 160J |
| 3 | Ral·li Safari | 1980 | Mike Doughty | Datsun 160J |
| 4 | Ral·li Safari | 1981 | Mike Doughty | Datsun Violet GT |
| 5 | Ral·li Safari | 1982 | Mike Doughty | Datsun Violet GT |

## Referències

* ↑ Shacki. «Shekhar Mehta - rally profile eWRC-results.com» (en anglès). [Consulta: 22 juny 2023].
* ↑ «Shekhar Mehta». Mobilian Auto Kylä. Mobilia, tieliikenteen valtakunnallinen erikoismuseo. Arxivat de l'original el 13 d’octubre 2019. [Consulta: 13 octubre 2019].